શહેરમાં દેશી દારૂના ધંધાર્થીઓ ઉપર ધોંસ બોલાવવા ઉચ્ચ અધિકારીઓની સૂચનાથી ગાંધીગ્રામના પીઆઇ ખુમાનસિંહ વાળના માર્ગદર્શન હેઠળ પીએસઆઇ જે એમ ભટ્ટ અને સ્ટાફ પેટ્રોલીંગમાં હતો દરમિયાન ગોપાલભાઈ પાટીલ અને દિગ્વિજયસિંહ ગોહિલની બાતમી આધારે સંતોષભાઈ મોરી, રાહુલભાઈ વ્યાસ, શૈલેષભાઇ કગથરા, કનુભાઈ બસીયા, દિવ્યરાજસિંહ જાડેજા, હિતેન્દ્રસિંહ ઝાલા અને અમીનભાઈ કરગથરા સહિતના સ્ટાફે છોટુનગરમાં દરોડો પાડી ઘરમાં ખાડા ખોદી છુપાવેલ 700 રૂપિયાનો 350 લીટર આથો, 4000 રૂપિયાનો 200 લીટર દારૂ, 7 કેરબા સાથે મણીબેન દામજીભાઇ વાંજેલીયા અને વનીતાબેન રવિભાઈ વાંજેલીયાને ઝડપી લઇ ધોરણસરની કાર્યવાહી હાથ ધરી હતી જયારે માલવીયાનગર પોલીસે રતિલાલ ઉર્ફે દેવો રૂડાભાઈ ચાવડાને 8 લીટર દારૂ સાથે અને લલિત રામસીંગભાઇ થાપાને 9 લીટર દારૂ સાથે દબોચી લીધા હતા થોરાળા પોલીસએ નિલેશ ભરતભાઈ રાઠોડને 200 લીટર આથા સાથે, વિપુલ પ્રવીણભાઈ કોબીયાને 6 બોટલ દારૂ સાથે અને સુરેશ ઉર્ફે દાઉદ રમેશભાઈ મકવાણાને રિક્ષામાં 36 બોટલ દારૂ સાથે ઝડપી લઇ 32,400 રૂપિયાનો મુદામાલ કબ્જે લીધો હતો પ્રનગર પોલીસે અફઝલશા અનવરશા શાહમદારને દારૂની 1 બોટલ સાથે ઝડપી લીધો હતો.